Diari Oficial de la Generalitat Valenciana


Sumari del DOGV 1335, del 28-06-1990 (1990/818038)

ORDRE de 31 de maig de 1990, de la Conselleria de Cultura, Educació i Ciència, per la qual queda modificat l'article tercer de l'Ordre de 30 de maig de 1988, de la mateixa Conselleria, sabre l'horari setmanal en el Pla d'estudis de Batxillerat Unificat Polivalent.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/31/(3)/dof/vci/html**

### Dades del document

Número de DOGV
:   1335

Data del DOGV
:   28-06-1990

Secció del DOGV
:   DISPOSICIONS GENERALS

Número del document
:   1990/818038


Data del document
:   31-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 31 de maig de 1990, de la Conselleria de Cultura, Educació i Ciència, per la qual queda modificat l'article tercer de l'Ordre de 30 de maig de 1988 de la mateixa Conselleria, sobre l'horari setmanal en el pla d'estudis de Batxillerat Unificat Polivalent.  
L?Ordre de 30 de maig de 1988, de la Conselleria de Cultura, Educació i Ciència (DOGV del 18 d'agost) ordena, en l'apartat tercer, que, tenint en compte les disponibilitats del centre, es podrà establir una oferta d'hores lectives de lliure disposició que estaran dedicades, prioritàriament, a la recuperació dels endarreriments. En l?esmentat apartat s?estableix també que, en el tercer curs, es podrà oferir, setmanalment, fins a una d'aquestes hores per cada grup de tercer que hi haja al centre.  
L?experiència d'aquests dos últims cursos ha demostrat la conveniència de fer més flexible l?orientació que es dóna a aquestes hores de lliure disposició, per tal de possibilitar que els centres amplien la seua oferta educativa, i d'igualar el seu nombre en els tres Cursos de batxillerat per a respectar el caràcter cíclic que es done a determinats ensenyaments impartits en aquest març horari.  
Per tot això, i continuant la línia d'aproximació del pla d'estudis vigent als principis que inspiren la reforma educativa.  
ORDENE  
Article únic  
Que l'article 3r de l'Ordre de 30 de maig de 1988, per la qual es modificava l'horari setmanal establert en l'Ordre d?1 de setembre de 1984, per al desplegament de les diverses matèries que comprèn el pla d'estudis de Batxillerat Unificat i Polivalent, publicat en el DOGV núm. 886, de 18 d'agost de 1988, quede redactat de la forma següent:  
Article 3r.- es podrà establir, dins de les disponibilitats del centre, una oferta d'hores de classe de lliure disposició d'acord amb els mòduls horaris següents:  
- Primer: fins a 2 hores setmanals per cada grup de primer curs que hi haja al centre.  
- Segon: fins a 2 hores setmanals per cada grup de segon curs que hi haja al centre.  
- Tercer: fins a 2 hores setmanals per cada grup de tercer curs que hi haja al centre.  
Aquestes hores figuraran en l'horari lectiu del professorat que les done.  
Cap alumne no podrà rebre més de dues hores de classe setmanals per aquest concepte.  
Les hores de classe de lliure disposició seran establertes per la Direcció del centre en les condicions esmentades més amunt i estaran orientades a l'organització d'activitats com ara:  
Segon idioma estranger, seminaris, cursos monogràfics, tallers,  
- Repassos i dedicació a l'alumnat amb necessitats educatives especials,  
- Avanç i aprofundiment en determinats aspectes de les diverses matèries.  
DISPOSICIO ADDICIONAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 31 de maig de 1990.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI